SemEo kaj montara staĝo: la ĉifoja organizada kunteksto:
#000002
Rememore, la projekto kunlaborigas la subajn organizojn:
#000003
La ĉifoja enhavo: mentorado de volontuloj
#000008
Post antaŭaj sesioj pri la avantaĝoj de volontulado, bezonoj de organizoj kaj volontuloj, nia ĉifoja temo estos mentorado de volontuloj, t. e. la labora kaj eksterlabora akompano kaj apogo de volontuloj.
#000010
La programo komenciĝis vendredon, la 18-an, kiam ni renkontiĝis kun reprezentanto de la asocio Parcours le Monde (france “Travojaĝu la Mondon”) kiu, en diversaj oficejoj tra Francio (ekzemple en Tuluzo), sendadas junulojn volontuli eksterlanden, interalie per Eŭropaj Solidarecaj Korpusoj (ESK).
#000011
Simile kiel EKC, la asocio ankaŭ gastigas volontulojn per Civita Servo en Tuluzo kaj akompanas eksterlandajn volontuladojn de junuloj de Francio. La renkontiĝo estis okazo interŝanĝi spertojn inter niaj partneroj kaj Parcours le Monde, kiu same kiel ni agadas loke kaj partnere internacie.
#000012
Niaj bonŝancaj eksterlandaj gastoj ĝuis ankaŭ ĉiĉeronadon en Tuluzo de JoMo
#000013
Post tiu interŝanĝo, la projektanoj kune vojaĝis al Arrout, kie okazis la cetero de la renkontiĝa programo.
#000014
La posta tago, sabato la 19-a, fokusiĝis pri la ĉifoja temo de la renkontiĝo: mentorado de volontuloj. Okazis pluraj atelieroj, aktivaĵoj kaj diskutoj pri la idealaj ecoj de mentoroj, laborrilataj kaj eksterlaboraj – ĉu pri taskado, surloka vivo, bonvenigo en la lokan socion, ktp. Pli tiklaj temoj kiel solvado de problemoj kaj konfliktoj estis ankaŭ traktataj pere de rolludo kaj analizo de diversaj situacioj.
#000015